تحضيرات لشهر رمضانتحضيرات رمضانشهر رمضان 2014نادية الجهريشهيوات رمضانحلويات رمضانشهيوات رمضان 2014شهيواتشهيوات 2014وصفات رمضان 2014وصفات رمضانشهيوات ساهلين السلام عليكم و رحمة الله موقع مجلة مولاة الدار لكل ما يهم المرأة العربية molatdar.co يقدم لك سيدتي : تحضيرات لشهر رمضان. سلو درت كيلو طحين محمر مزيان كيلو لوز مفسخ ومقلي النص طحنتو مزيان والنص غير هرمشتو مزيان خيت راجلي ما كيبغيش الطريفات كبار ديال اللوز اما فدارنا كنهرمشوه غير شوية كيلو زنجلان محمر النص مطحون مزيااااااااااااااااان باش يخرج الزيت ديالو والربع مهرمش والربع الاخير صحيح ثلات معالق كباار نافع وحبة حلاوة 2 معالق كبار قرفة نصف كوزة محكوكةالمسكة الحرة ما كانتش عندي ما درتهاشالسكر كلاصي درت جهد كاس صافي العسل الزبدة مدوبة انا دوبتها وخليتها جمدات عاد درت تقيبة وخويت الماء واللبن اللي فيها عاد عاودت دوبتهاالزيت اللي قليت فيه اللوز وشي كاس اخر طيبتو باش ما تجيش الزبدة غالبة. صافي ومن بعد اراك للدليك باش يتخلطو العناصر مزيان ويجي معلك. المحينشات ديال الكفتة العجين السحري المعروفة انا كتعجبني هي اللي كنعتامد فالمملحات 2 كيسان دقيق2كيسان ماء2معالق سنيدة2معالق حليب نيدو اختياريمعلقة خميرة دالخبز نخلطو هاد الشي يمكن فاليكسور نخليوه 10 دقايق غير تكمل 10 دقايق نزيدو نصف كاس زيت الدقيق اللي يجمع لنا العجين صافي ونبداو نخدمو بها الحشوة: البصلة مشلضةخيزو محكوكالشمبينيوالعدنوسالكفتةالملحالبزارالفلفة مقطعة قطع صغيرة كنديرو البصلة اتشحر فالزيت تدبل شوية نزيدو عليها الفلفلة ثم خيزو محكوك ثم الفطر المعلب عاد الكفتة والربيع والعطرية ونبقاو نحركو ونفتتو الكفتة صافي نخليوها تبرد ديك الساعة نبداو نعمرو كيف موضح فالصور من الاحسن توجد الحشوة هي الاولى عاد العجينة هادا العسل صدق ليا غزال أنقر هنا للحصول على الرابط هادو شوصون بالكفتة والسبانج كيجيو بناااان بزاف العجين ديال ديما. الحشوة البصلةالسبانخالكفتةالكاشيرالفرماج احمرجبنبزارالملحة شويييييييييييييييييييييية حيت كاشير مالح والفرماج والعجينة حتى هي فيها الملح نشحرالبصلة مع زويتة نزيد عليها السبانخ انا استعملت ديال المجمد واجدين بلا ما نسلقهم او نشفهم من الماء نزيد عليهم الكفتة وانا كنفتت فيها من بعد نزيد البزار صافي ملي تبان ليا طابت نحيدا من فوق العافية ونزيد عليها الجبن انا استعملت جبن الريكوطا صافي نبدا نعمر كيف موضح فالصور الكاشير محكوك هو الاول عاد الحشوة وفالاخير الفرماج ونسدو ونتكوهم بالفورشيط هادي الشباكية بمقادير ديال نادية الجهري انا غيرت فيها شوية الخليط الاول كاس صغير مخلط زيت رومية وبلدية 2 كيسان زبدة دايبة وصفيةكاس صغيرونصف خلكاس صغير ماء زهرالزعفران الحرالملون الاصطناعي انا مادرتوشمعلقة صغيرة من خميرة الخبزبيضة كاملة واصفر انا درت 2 اصفر البيض الخليط الثاني كيلو ونصف طحين رابعة جنجلان محمر غير شوية ومطحون مزياااان انا درت نصف رابعة لوز حمرتو وطحنتو بقشورو ونصف رابعة جنجلانكيس من خميرة الحلوى3 معالق كبيرة من النافع المطحونمعلقة صغيرة من مسحوق القرفةراس معلقة صغيرة ملحكوزة وحدة انا درت غير النصفشويية دالماء دافئراس معلقة من المسكة البلدية انا ماعنديش ما درتهاش كندوبو الزبدة ونخلطوها مع الزيت والماء زهر والخل كل المقادير الولين ندوزو للخليط الفاني نخلطو ه ونزيدو عليه الخليط الاول ونقسموها ونخليوها ترتاح شوية صافي ونبداو نسرحوها بالمدلك ونشبكوها كيف معروف نقليوها فالزيت ونطفيوها فالعسل مسخنينو غير القلية الولى نطفيو على العسل حيت الشباكية غاديا تسخنو لينا صافي نحطوها فشي كسكاس باش يهبط منها العسل اللي زايد ونرشو عليها الزنجلان انا كنرش بالقرعة معمراها بالجنجلان ودايرا لها تقيبات فالغكاء ديالها باش ما نبقاش مربجة مع الجنجلان اللي غيلسق ليا فيدي مع العسل.